

|  |
| --- |
| REPUBLIKA HRVATSKA PRIMORSKO – GORANSKA ŽUPANIJA  OPĆINA PUNAT |
| **OPĆINSKI NAČELNIK** |
| KLASA: 610-02/22-01/2 |
| URBROJ: 2170-31-02/1-22-1 |
| Punat, 10. studenog 2022. godine |

Na temelju članka 46. Statuta Općine Punat („Službene novine Primorsko-goranske županije“ broj 36/22) općinski načelnik raspisuje

**NATJEČAJ**

**za pružanje ugostiteljskih usluga za vrijeme „Andrinje 2022.“ i „Mesopusta 2023.“**

Prikupljaju se ponude za pružanje ugostiteljskih usluga u prostoru „Narodnog doma“ u Puntu, Novi put 2, za vrijeme fešti te drugih zabavnih događanja za vrijeme „Andrinje 2022.“ i „Mesopusta 2023.“ **u razdoblju od 26. studenog 2022. godine do zaključno s 22. veljače 2023. godine.**

Početna naknada za pružanje usluga iznosi 2.000,00 kuna.

Ponuditelj je uz plaćanje naknade dužan:

* zajedno s Općinom Punat i udrugom Puntarske užance organizirati zabave te pružiti ugostiteljsku ponudu najmanje na dane 26. studenog 2022.g., 21. siječnja te 4., 5., 9., 12., 18., 20., 21. i 22. veljače 2023. godine;
* prostor dan na korištenje održavati urednim i čistim.

Ugostiteljske usluge hrana i piće pružaju se u skladu sa zakonskim propisima i propisanim standardima za obavljanje svoje djelatnosti.

Pravo podnošenja ponuda imaju fizičke i pravne osobe registrirane za obavljanje djelatnosti ugostiteljstva.

Ponuditelji mogu podnijeti ponudu pod uvjetom da s danom isteka roka za dostavu ponuda imaju podmirene sve obveze prema Općini Punat.

Ponuda za sudjelovanje u natječaju mora sadržavati:

* Naziv (ime i prezime) i adresu ponuditelja, OIB te telefonski broj odgovorne osobe ponuditelja;
* Presliku rješenja o upisu u sudski registar ili obrtnice, iz kojih je vidljiva registracija za obavljanje djelatnosti ugostiteljstva;
* Visinu ponuđene naknade

Mjerila i način odabira najpovoljnije ponude:

* Najpovoljnijom ponudom smatrat će se ponuda koja uz ispunjenje uvjeta iz Natječaja sadrži i najviši iznos ponuđene naknade. U slučaju da dva ili više ponuditelja dostave identične ponude organizirat će se usmeno nadmetanje o čemu će ponuditelji dobiti pisani poziv o vremenu i mjestu njenog održavanja.

Najpovoljniji ponuditelj dužan je zaključiti Ugovor o korištenju najkasnije do 25. studenog 2022. godine, u protivnom Ugovor će se sklopiti s prvim sljedećim najpovoljnijim ponuditeljem uz uvjete iz ovog Natječaja.

Iznos naknade plaća se jednokratno prilikom sklapanja ugovora.

Ponude se dostavljaju u zatvorenoj omotnici s naznakom:

**„*NE OTVARATI – ZA NATJEČAJ*“**

na adresu:

**OPĆINA PUNAT**

**Povjerenstvo za provedbu javnog natječaja**

**Novi put 2**

**51521 Punat**

Ponude se predaju neposredno na urudžbeni zapisnik ili putem pošte preporučenom pošiljkom, a rok za dostavu ponuda je **7 dana od dana objave natječaja** na službenoj web stranici Općine Punat ([www.punat.hr](http://www.punat.hr)) i na oglasnim pločama do 14,00 sati neovisno o načinu dostave. Natječaj će se objaviti dana 10. studenog 2022. godine.

Ponude koje pristignu *17. studenog 2022. godine nakon 14,00 sati* bez obzira na način dostave smatraju se zakašnjelima.

Zakašnjele i nepotpune ponude neće se razmatrati. Nepotpuna ponuda je ona koja ne sadrži sve priloge koji se traže po Natječaju.

Izbor ponuda obavit će se dana 17. studenog 2022. godine s početkom u 14,00 sati.

Sve dodatne informacije mogu se dobiti u Općini Punat ili na broj telefona 051/854-140.

OPĆINSKI NAČELNIK

Daniel Strčić, bacc.inf.,v.r.